
ประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบล

เรื่อง  รับสมัครคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลท่าไร่
-------------------------------------------

ด้วยคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้นสำหรับ
ตำแหน่งผู้บริหารขององค์การบริหารส่วนตำบลท่าไร่ จะดำเนินการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่ง หัวหน้าส่วนโยธา ๗ (นักบริหารงานช่าง ๗) ขององค์การบริหารส่วนตำบล  ท่าไร่ อำเภอเมือง จังหวัดนครศรีธรรมราช


อาศัยอำนาจตามความข้อ ๑๐๒, ๑๐๓, ๑๐๗ และข้อ ๑๕๓ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และแก้ไขเพิ่มเติมจนถึงปัจจุบัน ประกอบกับคำสั่งองค์การบริหารส่วนตำบลท่าไร่ที่ ๙๖/๒๕๕๔  ลงวันที่ ๔  เมษายน ๒๕๕๔ เรื่อง  แต่งตั้งคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล จึงประกาศรับสมัครคัดเลือกพนักงานส่วนตำบลดังนี้


๑. ตำแหน่งที่รับสมัคร จำนวน ๑ ตำแหน่ง คือ 
 
ตำแหน่ง หัวหน้าส่วนโยธา  ระดับ  ๗  (นักบริหารงานช่าง ๗)
จำนวน  ๑  อัตรา


๒. หน้าที่ความรับผิดชอบ  


    หน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัคร และความรู้ ความสามารถที่ต้องการ (ภาคผนวก ก)


๓. คุณสมบัติของผู้มีสิทธิสมัครคัดเลือก
    ผู้สมัครเข้ารับการคัดเลือกจะต้องเป็นผู้มีคุณสมบัติครบถ้วนตามคุณสมบัติเฉพาะตำแหน่งที่
กำหนด ตามมาตรฐานกำหนดตำแหน่งในวันสมัคร ดังนี้          







     ๓.๑ คุณสมบัติเฉพาะสำหรับตำแหน่งหัวหน้าส่วนโยธา (นักบริหารงานช่าง ๗) 


          ๓.๑.๑ มีคุณสมบัติเฉพาะสำหรับตำแหน่งนักบริหารงานช่าง ๖ ข้อ ๑ คือ ได้รับปริญญาตรี หรือเทียบได้ไม่ต่ำกว่านี้ทางวิศวกรรมโยธา  วิศวกรรมชลประทานวิศวกรรมสุขาภิบาล วิศวกรรมสำรวจ วิศวกรรมเครื่องกล  วิศวกรรมสิ่งแวดล้อม  วิศวกรรมก่อสร้าง  สถาปัตยกรรม  ผังเมือง ก่อสร้าง ไฟฟ้า เครื่องกล   การจัดการงานก่อสร้าง หรือทางอื่นที่ ก.อบต. กำหนดให้เป็นคุณสมบัติเฉพาะสำหรับตำแหน่งนี้ได้ หรือได้รับประกาศนียบัตรหลักสูตรหัวหน้าส่วนโยธา (นักบริหารงานช่าง ๖) จากสถาบันพัฒนาบุคลากรท้องถิ่น กรมส่งเสริมการปกครองท้องถิ่น กระทรวงมหาดไทย ตามมติ ก.อบต. ครั้งที่ ๑/๒๕๔๖ และ


          ๓.๑.๒ ดำรงตำแหน่งหรือเคยดำรงตำแหน่งหัวหน้าส่วนโยธา (นักบริหารงานช่าง ๖ หรือ
เจ้าหน้าที่บริหารงานช่าง ๖) หรือหัวหน้าฝ่าย (นักบริหารงานช่าง ๖ หรือเจ้าหน้าที่บริหารงานช่าง ๖) หรือที่ 
ก.อบต. เทียบเท่ามาแล้วไม่น้อยกว่า ๒ ปี โดยจะต้องปฏิบัติราชการเกี่ยวกับงานบริหารงานช่างหรืองานอื่นที่เกี่ยวข้องมาแล้วไม่น้อยกว่า ๑ ปี หรือ  
-๒-

                               ๓.๑.๓ ดำรงตำแหน่งในระดับ ๗ว หรือ ๗วช หรือที่ ก.อบต. เทียบเท่าแล้วไม่น้อยกว่า ๔ ปี
โดยจะต้องปฏิบัติราชการเกี่ยวกับงานบริหารงานช่าง หรืองานอื่นที่เกี่ยวข้องมาแล้วไม่น้อยกว่า ๑ ปี 


          ๓.๑.๔ ได้รับเงินเดือนไม่ต่ำกว่าขั้น ๑๕,๔๑๐ บาท  (ขั้นต่ำของระดับ ๗)
๔. การรับสมัครคัดเลือก  และสถานที่รับสมัครคัดเลือก

    ผู้ที่ประสงค์จะสมัครเข้ารับการคัดเลือกให้ยื่นใบสมัคร (เอกสารหมายเลข ๑) ด้วยตนเอง 
พร้อมเอกสารและหลักฐานตามข้อ ๕ ข้อมูลบุคคล (เอกสารหมายเลข ๒) หนังสือรับรองจากนายกองค์การบริหาร-  ส่วนตำบลที่ตนสังกัดซึ่งได้รับอนุญาตให้มาสมัครเข้ารับการคัดเลือกได้ ณ ที่ทำการองค์การบริหารส่วนตำบลท่าไร่   อำเภอเมือง จังหวัดนครศรีธรรมราช ตั้งแต่วันที่  ๒  พฤษภาคม  ๒๕๕๔ – วันที่ ๒๖  พฤษภาคม  ๒๕๕๔ ในวันและเวลาราชการ  สามารถสอบถามรายละเอียดได้ที่โทรศัพท์หมายเลข ๐-๗๕๔๔-๗๐๑๑ หรือ www.nakean.go.th  โดยผู้สมัครเข้ารับการคัดเลือกต้องตรวจสอบและรับรองคุณสมบัติของตนเองว่าถูกต้อง และมีคุณสมบัติครบถ้วนตามคุณสมบัติในตำแหน่งที่สมัคร  
๕. เอกสาร และหลักฐานที่จะต้องยื่นพร้อมใบสมัคร



    ผู้ประสงค์จะสมัครเข้ารับการคัดเลือกฯ  ให้ยื่นใบสมัครด้วยตนเองต่อเจ้าหน้าที่รับสมัครคัดเลือก พร้อมด้วยหลักฐานซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ  ดังต่อไปนี้

  ๕.๑ ใบสมัครตามแบบที่คณะกรรมการฯ กำหนด  (เอกสารหมายเลข ๑)

  ๕.๒ สำเนาทะเบียนประวัติพนักงานส่วนตำบลที่รับรองสำเนา  จำนวน ๑ ชุด
 

     ๕.๓ สำเนาบัตรประจำตัวเจ้าหน้าที่ของรัฐ พร้อมรับรองสำเนา  จำนวน ๑ ชุด      


     ๕.๔ สำเนาคุณวุฒิการศึกษา ซึ่งเป็นคุณสมบัติเฉพาะสำหรับตำแหน่งที่รับสมัครคัดเลือก
                                จำนวน ๑ ชุด


     ๕.๕ รูปถ่ายเครื่องแบบข้าราชการ หน้าตรงไม่สวมหมวกและไม่ใส่แว่นตาดำ ขนาด ๑ นิ้ว
                                จำนวน ๑ รูป (ถ่ายไว้ไม่เกิน ๖ เดือน) โดยเขียนชื่อ – สกุล หลังรูปถ่ายด้วยตนเอง
     ๕.๖ ข้อมูลบุคคลประกอบการพิจารณา (เอกสารหมายเลข ๒)     



     ๕.๗ แบบแสดงวิสัยทัศน์ในการปฏิบัติงาน ในตำแน่งที่ปฏิบัติงาน พร้อมทั้งส่งเอกสารผลงานที่    
                                ประสบความสำเร็จในอดีต จำนวน ๓ โครงการ  จำนวน ๘ ชุด


     ๕.๘ หนังสือรับรองขององค์การบริหารส่วนตำบลที่ตนสังกัดอยู่ว่ามีคุณสมบัติครบถ้วน
      

           และยินยอมให้เข้ารับการคัดเลือก
     ๕.๙ ใบรับรองแพทย์  ซึ่งออกให้ไม่เกิน ๖ เดือน


     ๕.๑๐ หลักฐานอื่น ๆ เช่น ใบสำคัญการสมรส การเปลี่ยนชื่อ – สกุล (ถ้ามี)
๖. ค่าธรรมเนียมในการสมัครคัดเลือก


    ผู้สมัครเข้ารับการคัดเลือกจะต้องชำระค่าธรรมเนียมการสมัครในวันสมัคร ตำแหน่งละ ๔๐๐ บาท 
๗. ประกาศรายชื่อผู้มีสิทธิเข้ารับการคัดเลือก


    ประกาศรายชื่อผู้มีสิทธิเข้ารับการคัดเลือกในวันพุธที่ ๑ มิถุนายน  ๒๕๕๔  ณ สำนักงานเลขานุการ 
ก.อบต. จังหวัดนครศรีธรรมราช ศาลากลางจังหวัดนครศรีธรรมราช (ชั้น ๔) อำเภอเมือง จังหวัดนครศรีธรรมราช, ที่ทำการองค์การบริหารส่วนตำบลท่าไร่ อำเภอเมือง  จังหวัดนครศรีธรรมราช และทางเว็บไซต์ www.tharai.go.th
    ทั้งนี้  หากคณะกรรมการฯ  ตรวจพบในภายหลังว่าผู้สมัครคัดเลือกผู้ใดมีคุณสมบัติไม่ตรงตามที่กำหนด
หรือเป็นผู้ขาดคุณสมบัติ คณะกรรมการฯ จะตัดสิทธิผู้นั้นมิให้เข้ารับการคัดเลือกหรือพิจารณาไม่ให้ผ่านการคัดเลือกหรือ
ถอนรายชื่อผู้นั้นออกจากบัญชีรายชื่อผู้ได้รับการคัดเลือก และหากพบว่าเป็นการเจตนาหรือจงใจทุจริตจะพิจารณาให้มีการดำเนินการทางวินัยแก่ผู้นั้น
-๓-
          ๘. หลักเกณฑ์และวิธีการคัดเลือกเพื่อประเมินความเหมาะสมกับตำแหน่ง

     
    ๘.๑ ผู้สมัครจะต้องส่งแบบแสดงวิสัยทัศน์ในการปฏิบัติงานในตำแหน่งที่เข้ารับการคัดเลือกพร้อมทั้งส่งเอกสารแสดงผลงานที่ประสบผลสำเร็จ (ภาคผนวก ข) จำนวน ๓ ผลงาน (ผลงานย้อนหลังไม่เกิน ๓ ปี) ให้คณะกรรมการคัดเลือกฯ จำนวน ๘ ชุด ในวันสมัคร ณ ที่ทำการองค์การบริหารส่วนตำบลท่าไร่ อำเภอเมือง จังหวัดนครศรีธรรมราช


    ๘.๒ คณะกรรมการฯ จะดำเนินการคัดเลือกโดยการประเมินข้อมูลในเอกสารต่าง ๆ ที่ผู้สมัคร
ยื่นแสดงต่อคณะกรรมการฯ ตามเอกสารหมายเลข ๑-๓ เอกสารแสดงวิสัยทัศน์ และจะดำเนินการสัมภาษณ์รายละเอียดตาม (ภาคผนวก ค)  


๙. กำหนดวัน เวลา และสถานที่คัดเลือก
    กำหนดสัมภาษณ์ ในวันเสาร์ที่ ๑๑  มิถุนายน ๒๕๕๔ เวลา ๐๘.๓๐ น. เป็นต้นไป 
ณ ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช  (สำหรับสถานที่สอบหากมีการเปลี่ยนแปลงจะแจ้งให้ทราบเมื่อประกาศรายชื่อผู้มีสิทธิอีกครั้งหนึ่ง)


๑๐. การแต่งกาย 


      ผู้มีสิทธิเข้ารับการคัดเลือกจะต้องแต่งกาย เครื่องแบบปกติสีกากี คอพับแขนยาว ในวันสัมภาษณ์
และให้นำบัตรประจำตัวเจ้าหน้าที่ของรัฐไปแสดงในวันคัดเลือกด้วย 

          ๑๑. เกณฑ์การตัดสินและการขึ้นบัญชีผู้ผ่านการคัดเลือก


      การตัดสินว่าผู้ใดเป็นผู้ได้รับการคัดเลือก ผู้ผ่านการคัดเลือกจะต้องได้คะแนนสมรรถนะหลัก
ทางการบริหาร การปฏิบัติงานในหน้าที่ ความประพฤติ คุณลักษณะอื่น ๆ และคุณสมบัติของผู้สมัครเข้ารับการคัดเลือกรวมกันไม่ต่ำกว่า ร้อยละ ๖๐ 


      บัญชีรายชื่อผู้ผ่านการคัดเลือกตามประกาศนี้  ให้ใช้ได้ไม่เกิน ๖๐ วัน นับตั้งแต่ประกาศ
ผลการคัดเลือกเป็นต้นไป และให้ใช้สำหรับการแต่งตั้งผู้บริหารขององค์การบริหารส่วนตำบลท่าไร่  อำเภอเมือง  จังหวัดนครศรีธรรมราช  เท่านั้น









๑๒. การประกาศรายชื่อผู้ได้รับการคัดเลือก


     คณะกรรมการฯ จะประกาศรายชื่อผู้ได้รับการคัดเลือกในวันจันทร์ที่ ๑๓  มิถุนายน ๒๕๕๔ 
ณ สำนักงานเลขานุการ ก.อบต. จังหวัดนครศรีธรรมราช ศาลากลางจังหวัดนครศรีธรรมราช (ชั้น ๔) อำเภอเมือง จังหวัดนครศรีธรรมราช , ที่ทำการองค์การบริหารส่วนตำบลท่าไร่ อำเภอเมือง จังหวัดนครศรีธรรมราช และทางเว็บไซต์ www.tharai.go.th 
       
คณะกรรมการฯ จะรวมคะแนนการประเมินคุณสมบัติและคะแนนการสัมภาษณ์แล้วจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด  และหากปรากฏว่าได้คะแนนรวมเท่ากันให้จัดลำดับผู้ได้คะแนนเท่ากัน ดังนี้ 

(ก) ถ้าคะแนนรวมเท่ากัน จะพิจารณาจากคะแนนสัมภาษณ์ก่อน

(ข) ถ้าคะแนนสัมภาษณ์เท่ากัน จะพิจารณาจากผู้ที่ได้รับการแต่งตั้งให้ดำรงตำแหน่ง

     ในตำแหน่งและระดับปัจจุบันก่อน

(ค) ถ้าได้รับการแต่งตั้งให้ดำรงตำแหน่งและระดับปัจจุบันพร้อมกัน


จะพิจารณาจากเงินเดือนมากกว่า

(ง) ถ้าเงินเดือนเท่ากันจะพิจารณาจากอายุราชการ

(จ) ถ้าอายุราชการเท่ากันจะพิจารณาจากเครื่องราชอิสริยาภรณ์ชั้นสูงกว่า

(ฉ) ถ้าเครื่องราชอิสริยาภรณ์ในชั้นเดียวกัน จะพิจารณาจากผู้ที่ได้รับก่อน

(ช) ถ้าได้รับเครื่องราชอิสริยาภรณ์ในชั้นเดียวกันพร้อมกัน จะพิจารณาผู้ที่มีอายุมากกว่า
-๔-

๑๓. การบรรจุและแต่งตั้งผู้ได้รับการคัดเลือก 


      เมื่อประกาศผลการคัดเลือก คณะกรรมการฯ จะรายงานผลการคัดเลือกให้ ก.อบต.จังหวัดนครศรีธรรมราช พิจารณาเห็นชอบแต่งตั้งให้ดำรงตำแหน่งในระดับที่สูงขึ้น โดยผู้อยู่ในลำดับที่ดีกว่าจะได้รับการแต่งตั้งก่อนผู้อยู่ในลำดับถัดไป 
จึงประกาศให้ทราบโดยทั่วกัน



ประกาศ ณ วันที่    ๑๘   เดือน  เมษายน พ.ศ. ๒๕๕๔  
(นายสมศักดิ์    ราโชกาญจน์)
ผู้ทรงคุณวุฒิในคณะกรรมการพนักงานส่วนตำบลจังหวัดนครศรีธรรมราช

ประธานกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลท่าไร่






